**Seznam držav s poslabšano epidemiološko situacijo (t. i. rdeči seznam)**

**Rdeči seznam (14-dnevna karantena) od 31. julija 2020**

1. Albanija

2. Alžirija

3. Argentina

4. Armenija

5. Azerbajdžan

6. Bahami

7. Bahrajn

8. Belorusija

9. Bolgarija

10. Bolivija

11. Bosna in Hercegovina

12. Brazilija

13. Čile

14. Črna gora

15. Deviški otoki Združenih držav

16. Dominikanska republika

17. Ekvador

18. Esvatini

19. Gabon

20. Gvatemala

21. Honduras

22. Indija

23. Irak

24. Iran

25. Izrael

26. Južna Afrika

27. Katar

28. Kazahstan

29. Kirgizija

30. Kitajska

31. Kolumbija

32. Kosovo

33. Kostarika

34. Kuvajt

35. Luksemburg

36. Maldivi

37. Mehika

38. Moldavija

39. Oman

40. Panama

41. Peru

42. Portoriko

43. Romunija

44. Rusija

45. Salvador

46. Sao Tome in Principe

47. Saudova Arabija

48. Severna Makedonija

49. Singapur

50. Srbija

51. Surinam

52. administrativne enote Španije:

- Aragonija

- Baskija

- Katalonija

- Navarra

- Valencija

53. Otoki Turks in Caicos

54. Zelenortski otoki

55. Združene države Amerike

56. Združeni arabski emirati

**14-dnevna karantena** se odredi vsem osebam, ki vstopajo v Slovenijo in imajo stalno ali začasno prebivališče v državah s poslabšano epidemiološko situacijo (t. i. rdeči seznam) in vsem osebam ne glede na državljanstvo ali državo bivanja, ki prihajajo v Slovenijo iz teh držav.\*

**\* Izjeme** (omogočen vstop brez omejitev in karantene) veljajo le za:

* osebo v gospodarskem prometu oziroma dejavnostih, ki se ob prehodu meje izkaže z dokazili o opravljanju prometa oziroma dejavnosti v Republiki Sloveniji ali tujini (potrdilo o opravljeni prijavi začetka izvajanja storitev in potrdilo A1 v skladu z zakonom, ki ureja čezmejno izvajanje storitev) in se vrača čez mejo v 24 urah po vstopu oziroma predloži negativni izvid testa na prisotnost SARS-CoV-2 (COVID-19). Kadar gre za osebo, ki je zaposlena pri tujem podjetju, ki izvaja storitev v Republiki Sloveniji in pri tem biva v Republiki Sloveniji, mora ta oseba ob prehodu meje predložiti tudi naslov prebivališča v Republiki Sloveniji in negativni izvid testa na prisotnost SARS-CoV-2 (COVID-19) (**3. točka 10. člena**);
* osebo, ki je napotena na ali z opravljanja nalog v sektorju mednarodnega prevoza in to ob prehodu meje izkazuje s »Spričevalom za delavce v sektorju mednarodnega prevoza« iz Priloge 3 Sporočila Komisije o izvajanju zelenih voznih pasov iz Smernic glede ukrepov za upravljanje meja za zaščito zdravja in zagotovitev razpoložljivosti blaga in bistvenih storitev ali z drugo ustrezno listino, iz katere je mogoče razbrati, da jo je napotil delodajalec (**4. točka 10. člena**);
* osebo, ki izvaja prevoz blaga v Republiko Slovenijo ali iz Republike Slovenije, ter za tovorni promet v tranzitu, in ki zapusti Republiko Slovenijo v 12 urah po vstopu (**5. točka 10. člena**);
* osebo, ki potuje v tranzitu čez Republiko Slovenijo v drugo državo v 12 urah po vstopu (**6. točka 10. člena**);
* osebo z diplomatskim potnim listom (**7. točka 10. člena**) in
* osebo, ki zagotavlja storitve, za katere ji je potrdilo izdalo pristojno ministrstvo, in bi lahko, zaradi neizvajanja teh storitev, zaradi odreditve karantene prišlo do večje družbene ali gospodarske škode (**8. točka 10. člena**).

**Dodatno** za izjemi iz 3. in 8. točke velja, da morajo te osebe ob prehodu meje predložiti **negativni izvid testa** na prisotnost COVID-19, ki ni starejši od 36 ur in je bil opravljen v državi članici Evropske unije ali schengenskega območja ali v organizaciji oziroma pri posamezniku, ki ju je pooblastil Nacionalni inštitut za javno zdravje.

Seznam posodobljen 31. 7. 2020.